2. Juhul kui ühiskonnas soovitakse vähendada tulude ebavõrdsust, on astmeline tulumaks mitmes plaanis teistest võimalikest vahenditest parem. Esiteks, erinevalt näiteks riiklikust palkade ja hindade kontrolli all hoidmisest ei sekkuta astmelise tulumaksu korral turumehhanismi, s.t turg jääb ressursse paigutama hinnamehhanismi kaudu ning ümberjaotamine toimub n-ö turutehingute järel. Põhjusel, et astmeliselt progressiivse tulumaksu korral sekkutakse  turujõududesse kõige vähem, on see traditsiooniliselt olnud suhteliselt sümpaatne osale parempoolsetelegi (nt Henry Simonsi). Teiseks, astmelise tulumaksuga suunatakse ümberjaotuse koormus rikaste hulgas kõige rikkamatele, kel ilmselt on seda kõige kergem kanda.